**Atodiad 5: Templed achos busnes amlinellol**

**Crynodeb gweithredol**

|  |
| --- |
| **Uchafswm o 1,500 gair**Dylai hwn fod yn grynodeb byr o’r cynnig. Dylai grynhoi’r canlynol:* Beth ydych chi eisiau ei wneud? (Ar y pwynt hwn, byddwch wedi dadansoddi’ch rhestr fer o opsiynau a bydd gennych opsiwn sy’n cael ei ffafrio.)
* Pwy yw’r buddiolwyr?
* Pam mae angen ichi ei wneud?
* Amcanion buddsoddi
* Rhestr hir o opsiynau (crynodeb)
* Rhestr fer o opsiynau (crynodeb)
* Yr opsiwn a ffefrir
* Pa fuddsoddiad sy’n ofynnol?
* Am beth y bydd hwn yn talu?
* Sut bydd hyn yn mynd i’r afael â gormod / rhy ychydig o gapasiti?
* Sut bydd hyn yn mynd i’r afael â chyflwr yr adeiladau?
* A fydd hyn yn gwella profiad y dysgwr ac yn ei gwneud yn bosibl darparu'r cwricwlwm newydd?
* Pa effaith gaiff yr ateb a ffefrir ar ysgolion/colegau eraill yn y cylch?
* Sut bydd y cynigion yn helpu i ddarparu buddion cymunedol? Er enghraifft, a yw’n cynnwys adnoddau fel cyfleusterau chwaraeon a chaeau chwarae y gellir eu defnyddio gan y gymuned leol neu clybiau lleol, a darpariaeth chwarae?
* Sut bydd y prosiect yn effeithio ar ddysgwyr o ran teithio?
* Beth yw’r prif fuddion?
* Dylai gynnwys crynodeb o’r wybodaeth sydd wedi’i chynnwys ym mhob un o’r pum achos.
* Dylech gadarnhau bod sylw wedi cael ei roi i unrhyw faterion a godwyd gan Lywodraeth Cymru ar gam yr Achos Amlinellol Strategol.
* Y gefnogaeth sydd i'r cynllun.

Er enghraifft: * Cynnig yw hwn i godi ysgol 11-19 newydd ar safle presennol ar gyfer 1,500 o ddysgwyr.
* Bydd yn mynd i’r afael â chapasiti dros ben / cyflwr gwael adeiladau yn yr ysgol bresennol.
* Bydd yn arwain at ddisodli ysgol Categori D ag ysgol Categori A.
* Bydd yn golygu gostyngiad o 200 lle yn y capasiti dros ben, gan ddod â’r lleoedd gwag presennol i lai na 10% ac rydym yn rhagweld arbedion refeniw o £20k y flwyddyn ar gostau ynni.
* Amcangyfrifir y bydd cost yr opsiwn a ffefrir yn £8.3 miliwn. Caiff y ffigur hwn ei gadarnhau yn yr Achos Busnes Llawn.
* Bydd cae pob tywydd ar y safle a fydd ar gael i glybiau lleol ar adegau penodol y tu allan i oriau ysgol.

Dylech gynnwys crynodeb o’r casgliadau y daethpwyd iddynt ym mhob un o bum adran yr Achos Busnes.Dylech gynnwys hefyd unrhyw ymgyngoriadau statudol, cymeradwyaeth gan y Cabinet a chefnogaeth gan y farchnad. |

**Yr achos strategol**

|  |
| --- |
| **Uchafswm o 1,000 gair**Ar gam yr Achos Busnes Amlinellol, efallai y bydd rhaid diweddaru’r Achos Strategol a gyflwynwyd fel rhan o’r Achos Amlinellol Strategol. Gallai hynny fod mewn perthynas â newidiadau polisi lleol neu mewn ymateb i sylwadau a wnaed yn ystod y broses asesu.Mae’n bwysig bod yr Achos Strategol yn nodi a oes unrhyw newidiadau wedi cael eu gwneud a/neu ei fod yn cofnodi’r ymateb i sylwadau a godwyd gan aseswyr Llywodraeth Cymru.Os nad oes newidiadau i gael eu gwneud a/neu nad oes sylwadau i roi sylw iddynt, dylid nodi hynny. |

**Yr achos economaidd**

|  |
| --- |
| **Uchafswm o 3,000 gair**Dylai’r adran hon ailnodi’n fyr y rhestr hir o opsiynau a dylai wedyn roi dadansoddiad manwl o’r rhestr fer.Dylai hyn gynnwys:* arfarniad o’r costau a’r buddion;
* arfarniad o’r buddion ansoddol;
* asesiad risg (yn cynnwys gogwydd optimistiaeth); a
* dadansoddiad sensitifrwydd.

Wedyn, dylid nodi’r opsiwn a ffefrir.Yn y dadansoddiad hwn dylech gadarnhau eich bod wedi edrych eto ar yr Amcanion Buddsoddi a’r Ffactorau Llwyddiant Tyngedfennol a nodwyd yn yr Achos Amlinellol Strategol ac nad ydynt wedi newid.Mae hefyd yn bwysig cyfeirio at y rhestr hir o opsiynau a chadarnhau eich bod wedi edrych eto ar y rhain ac na wnaed unrhyw newidiadau. |

**Yr achos masnachol**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Uchafswm o 1,000 gair**Mae’r rhan hon o’r Achos Busnes Amlinellol yn amlinellu’r fargen arfaethedig yng nghyswllt yr opsiwn a ffefrir sydd wedi’i amlinellu yn yr achos economaidd.Dylai'r adran hon gadarnhau'r dull caffael, a fydd y prosiect yn cael ei gaffael drwy fframwaith rhanbarthol fel SEWSCAP, Fframwaith Contractwyr Rhanbarthol y De-orllewin neu [Fframwaith Contractwyr Ysgolion ac Adeiladau Cyhoeddus Gogledd Cymru](http://www.government-online.net/north-wales-schools-and-public-buildings-contractor-framework/) neu un arall o brosesau tendro Cyfnodolyn Swyddogol yr Undeb Ewropeaidd (OJEU).Dylai'r adran hon hefyd gynnwys y gwasanaethau sy'n ofynnol a'r potensial i drosglwyddo risg.

|  |  |
| --- | --- |
| **Categori Risg** | **Dyraniad posibl** |
| **Cyhoeddus** | **Preifat**  | **Rhannu** |
| 1. Risg dylunio - Dylunio ac Adeiladu |  |  |  |
| 2. Risg adeiladu a datblygu - Dylunio ac Adeiladu |  |  |  |
| 3. Risg pontio a rhoi ar waith |  |  |  |
| 4. Risg yr hyn sydd ar gael a pherfformiad |  |  |  |
| 5. Risg gweithredu |  |  |  |
| 6. Risgiau refeniw amrywiol |  |  |  |
| 7. Risgiau terfynu |  |  |  |
| 8. Risgiau technoleg a chyrraedd diwedd oes  |  |  |  |
| 9. Risgiau rheoli |  |  |  |
| 10. Risgiau gwerth gweddilliol |  |  |  |
| 11. Risgiau ariannu - Dylunio ac Adeiladu |  |  |  |
| 12. Risgiau deddfwriaethol - Dylunio ac Adeiladu |  |  |  |
| 13. Risgiau prosiect eraill |  |  |  |

Ar y cam hwn, dylai manylion y llwybr caffael amlinellu a fydd y prosiect yn cael ei gaffael drwy fframwaith rhanbarthol fel SEWSCAP, Fframwaith Contractwyr Rhanbarthol y De-orllewin neu [Fframwaith Contractwyr Ysgolion ac Adeiladau Cyhoeddus Gogledd Cymru](http://www.government-online.net/north-wales-schools-and-public-buildings-contractor-framework/) neu un arall o brosesau tendro Cyfnodolyn Swyddogol yr Undeb Ewropeaidd (OJEU).Os dilynir un o brosesau Cyfnodolyn Swyddogol yr Undeb Ewropeaidd, bydd angen cadarnhad o'r canlynol: * Caiff y contract ei hysbysebu drwy GwerthwchiGymru
* Caiff y cwestiynau a ddefnyddir yn y Gronfa Ddata Gwybodaeth am Gymwysterau Cyflenwyr eu defnyddio yn yr holiadur cyn-gymhwyso ar gyfer dewis y cyflenwr
* Caiff y cyfleoedd o ran cadwyni cyflenwi eu hysbysebu drwy GwerthwchiGymru a byddant ar agor i gyflenwyr yng Nghymru, gan gynnwys sut bydd cleientiaid yn hyrwyddo'r arfer o gyflenwi dur o Gymru neu'r DU drwy is-gontract mewn perthynas â phrosiectau lle mae dur yn elfen bwysig.

Ar y cam hwn, dylai'r wybodaeth gynnwys:* Canlyniadau profion y farchnad - y cynigwyr posibl
* Cynllun caffael - gan gynnwys yr amserlenni
* Y bwriad i ddefnyddio GwerthwchiGymru i hysbysebu contractau
* I ba raddau y cydymffurfir â pholisi caffael Cymru a Datganiad Polisi Caffael Cymru
* Cyn cymhwyso - cadarnhau'r defnydd o'r Gronfa Ddata Gwybodaeth am Gymwysterau Cyflenwyr (os yw'n ofynnol)
* Datblygiad y dogfennau prosiect a'r fanyleb
* Cynllun Budd i'r Gymuned
* Meini prawf gwerthuso a dyfarnu
* Darpariaethau talu
* Gofynion Dur - Os oes yna ofynion dur o ran y gwaith adeiladu, rhowch fanylion yr elfennau ac amcangyfrif o'r tunelli a ddefnyddir.

Dylid manylu’n llawn ar y buddion cymunedol sydd i gael eu cynnwys yn y broses dendro, yn cynnwys:* elfennau craidd / di-graidd y contract, neu’r naill a’r llall; i’w cynnwys yn yr hysbysiad contract/ Hysbysiad Gwybodaeth Ymlaen Llaw neu fframwaith;
* y blaenoriaethau rydych chi’n ceisio rhoi sylw iddynt; targedau posibl;
* y broses o reoli’r gwaith o wireddu’r Buddion Cymunedol drwy’r contract;
* cadarnhad y bydd gofyn i gontractwyr gwblhau’r offeryn mesur buddion cymunedol ar gyfer y prosiect.
 |

**Yr achos ariannol**

|  |
| --- |
| **Uchafswm o 1,000 gair**Pwrpas yr adran hon yw nodi goblygiadau ariannol yr opsiwn a ffefrir fel y’u rhagwelir, (fel y maent wedi’u nodi yn adran yr achos economaidd) a’r fargen arfaethedig (fel y’i disgrifiwyd yn yr achos masnachol).Gan fod Llywodraeth Cymru’n talu am 50% o’r prosiect, mae’n bwysig i ni fod yn hyderus bod y 50% arall yn fforddiadwy.Ar y pwynt hwn yn natblygiad y prosiect, dylai fod yn bosibl nodi’r ffynonellau arian cyfatebol a chadarnhau ymrwymiad i hynny gan y partïon perthnasol yn yr awdurdod lleol / Sefydliad Addysg Bellach. |

**Yr achos rheoli**

|  |
| --- |
| **Uchafswm o 1,000 gair**Mae’r rhan hon o’r Achos Busnes Amlinellol ystyried yn fanwl a oes modd cyflawni’r cynllun. Ei diben, felly, yw adeiladu ar yr AAS/SOCdrwy fanylu ymhellach ar y camau a fydd yn ofynnol i sicrhau y gellir cyflawni’r cynllun yn llwyddiannus yn unol â’r arferion gorau.Dylai’r adran hon gynnwys cadarnhad y bydd y prosiect yn cael ei reoli yn unol â methodoleg PRINCE 2, manylion trefniadaeth adrodd a strwythur y prosiect, manylion rolau a chyfrifoldebau’r prosiect, a throsolwg o gynllun y prosiect gyda cherrig milltir.Dylai hefyd ystyried a chynnwys: * Adnoddau a llywodraethu.
* Y trefniadau amlinellol ar gyfer rheoli’r broses gyfan, e.e. rheoli contract, gwireddu buddion, rheoli risg a monitro a gwerthuso.
* Risgiau o ran cyflawni.
* Ymgynghoriadau statudol.

Dylid cyfeirio hefyd at Broses Adolygiad *Gateway*, a chadarnhau bod unrhyw argymhellion yn cael eu rhoi ar waith. |

**Llofnod………………………………………………………………………………**

**Enw mewn llythrennau bras………………………………………………………**

**Swydd yn y sefydliad………………………………………………………………**

**Dyddiad……………………………………………………………………………….**